Direktiva Sveta

z dne 1. oktobra 1985

o šesti spremembi (PCB/PCT) Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov

(85/467/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker poliklorirani bifenili (PCB) in poliklorirani terfenili (PCT) lahko predstavljajo resno nevarnost za zdravje in okolje;

ker je bilo ugotovljeno, da kljub omejitvi uporabe PCB in PCT, ki jo uvaja Direktiva 76/769/EGS [3], nazadnje spremenjena z Direktivo 83/478/EGS [4], na splošno ni nobenega znaka, da se je onesnaženost okolja s PCB in PCT znatno zmanjšala; ker se ob požarih lahko sproščajo zelo strupene snovi; ker je zato treba mejno vrednost, 0,1 masnih % PCB in PCT v pripravkih, določeno z Direktivo 76/769/EGS, precej znižati;

ker so bili od sprejetja Direktive 76/769/EGS razviti nadomestki, ki veljajo za manj nevarne za ljudi in okolje; ker nadaljnje trženje PCB in PCT v sedanjih razmerah ni več upravičeno, razen v nekaterih izjemnih primerih z omejenim trajanjem;

ker naj bi bilo PCB in PCT še naprej dovoljeno uporabljati v nekaterih napravah in opremi, ki trenutno še delujejo, dokler se ne odstranijo ali do konca njihove življenjske dobe; ker države članice na svojem ozemlju kljub temu lahko prepovejo uporabo PCB in PCT pred koncem življenjske dobe navedenih naprav in opreme;

ker je državam članicam treba dovoliti izjeme pri prepovedi uporabe PCB in PCT kot primarnih izdelkov in polizdelkov, kadar so za to izpolnjeni pogoji, zlasti kadar menijo, da ni nevarnosti za zdravje ljudi in okolje;

ker bolj splošna prepoved uporabe PCB in PCT na tej stopnji ni izvedljiva; ker ta direktiva kljub temu predstavlja pomemben korak k taki prepovedi,

SPREJEL NASLEDNJO DIREKTIVO:

Člen 1

1. Točko 1 Priloge I k Direktivi 76/769/EGS se nadomesti z besedilom v Prilogi k tej direktivi.

2. Priloga II k Direktivi 76/769/EGS se spremeni:

- obstoječa Priloga II postane Priloga II, del A,

- doda se naslednji del B:

"B. Posebne določbe v zvezi z označevanjem izdelkov, ki vsebujejo PCB in PCT

Brez poseganja v določbe drugih direktiv v zvezi z označevanjem nevarnih snovi in pripravkov države članice lahko zahtevajo, da se na napravah in opremi, ki vsebujejo PCB in PCT, izobesijo navodila o odstranjevanju PCB in PCT ter o vzdrževanju in uporabi opreme in naprav, ki vsebujejo PCB in PCT. Navodila morajo biti izobešena tako, da jih je možno brati vodoravno, ko je objekt, ki vsebuje PCB in PCT, vgrajen ali postavljen na običajen način. Napis se mora jasno razlikovati od ozadja.

Države članice lahko zahtevajo, da je napis v jeziku, razumljivem na njihovem ozemlju."

Člen 2

1. Države članice sprejmejo ukrepe, potrebne za uskladitev s to direktivo, najpozneje do 30. junija 1986. O tem takoj obvestijo Komisijo.

2. Države članice sporočijo Komisiji besedila določb nacionalnih predpisov, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Luxembourgu, 1. oktobra 1985

Za Svet

Predsednik

J. F. Poos

[1] UL C 141, 10.6.1985, str. 76.

[2] UL C 104, 25.4.1985, str. 1.

[3] UL L 262, 27.9.1976, str. 201.

[4] UL L 263, 24.9.1983, str. 33.

--------------------------------------------------

PRILOGA

Oznaka snovi, skupin snovi ali pripravkov | Pogoji omejitve |

1.Poliklorirani bifenili (PCB), razen mono- in dikloriranih bifenilovterfenili (PCT)Pripravki, vključno z odpadnimi olji, z vsebnostjo PCB ali PCT višjo od 0,01 masnih %. | Se ne smejo uporabljati. Naslednje kategorije se smejo uporabljati pod naslednjimi pogoji: 1.najpozneje do 30. junija 1986: transformatorji za električno opremo z zaprtim sistemom, upori in induktorji,2.najpozneje do 30. junija 1986: veliki kondenzatorji (≥1 kg skupne mase),3.najpozneje do 30. junija 1986: majhni kondenzatorji (pod pogojem, da je najvišja vsebnost klora v PCB 43 % in da ta ne vsebuje več kakor 3,5 % penta- in višjih kloriranih bifenilov),4.najpozneje do 30. junija 1986: tekočine za prenos toplote v napravah za prenos toplote z zaprtim tokokrogom,5.najpozneje do 30. junija 1986: hidravlične tekočine za opremo za podzemno rudarstvo,—Uporaba opreme, naprav in tekočin iz točk od 1 do 5, v delovanju 30. junija 1986, je še naprej dovoljena, dokler niso odstranjene ali dokler se ne izteče njihova življenjska doba.—Zaradi varovanja zdravja in okolja države članice na svojem ozemlju lahko prepovejo uporabo take opreme, naprav in tekočin, preden so odstranjene ali preden se izteče njihova življenjska doba.—Od 30. junija 1986 je prepovedano dajanje v promet take že rabljene opreme, naprav in tekočin, ki sicer še niso namenjene za odstranitev.—Kadar države članice menijo, da iz tehničnih razlogov ni možno uporabljati nadomestnih izdelkov, lahko še naprej izdajajo dovoljenja za uporabo PCB, PCT in njihovih pripravkov, če so v običajnih pogojih vzdrževanja opreme namenjeni izključno za dopolnitev ravni tekočin, ki vsebujejo PCB, v pravilno delujoče obstoječe naprave, pridobljene pred začetkom veljavnosti te direktive.6.Najpozneje do 30. junija 1986: primarni izdelki in polizdelki za nadaljnjo predelavo v druge izdelke, ki jih Direktiva 76/769/EGS in direktive, ki jo spreminjajo, ne prepovedujejo; po 30. juniju 1986 države članice lahko dovolijo odstopanja od prepovedi trženja in uporabe takih primarnih izdelkov in polizdelkov, če menijo, da taka odstopanja nimajo škodljivih učinkov na zdravje in okolje ter pod pogojem, da z navedbo razlogov o tem predhodno uradno obvestijo Komisijo. |

--------------------------------------------------